**REFERAT AF DIALOGMØDE FOR HAVNEHAVEN II**

**SØNDAG DEN 26. MARTS KL. 14,00 I MARINEHUSET, SYDHAVNSVEJ 80**

Medlem af bestyrelsen Randi Petersen (nr. 71,1 – dør 3) bød velkommen til de 17 personer, der deltog, og nævnte, at sådan et møde gav mulighed for, at alle andelshavere kunne mødes og udveksle tanker om foreningen samt mødes med bestyrelsen, og hvor bestyrelsen kan informere om f.eks. kom­mende arbejder, hvilket vil være tilfældet ved dagens møde. Det blev understreget, at der på et dialogmøde ikke skal drøftes økonomi, da det hører til på en generalforsamling.

**DAGSORDEN:**

1. **Orientering om fælles udflugter og andre arrangementer i 2023.**

Randi orienterede. Se bagsiden, hvor en oversigt er trykt.

1. **Situationen omkring affald og ny affaldsordning.**

Foreningen får i perioden 15/8 - 15/10 2023 2 ekstra containere a 240 l. Bestyrelsen vil prøve at finde tilfredsstillende plads til dem.

Der skal desuden opsættes et skab til farligt affald, f.eks. batterier, maling. Bliver sat op på det nuværende område, hvor der er storskrald.

**NB: Der er fortsat flere andelshavere, som ikke sorterer korrekt. Skilte ved containere viser ellers, hvad man må komme i de forskellige containere!**

1. **Vask af affalds­containerne.**

Bestyrelsen arbejder på sagen.

1. **Storskrald.**

Bestyrelsen arbejder på en løsning.

1. **Orientering om kommende arbejder i Havnehaven II.**

Bestyrelsen orienterede om, at der pt. indhentes tilbud på forskelligt arbejde, bl.a. omlæg­ning af P-plads, ny petanquebane, ny tagbelægning af skurer, hvoraf flere har utætte tage.

1. **Hvilke tanker har andelshaverne til fremtiden i Havnehaven II?**

Der fremkom ingen!!

En andelshaver synes, at det fremover skal præciseres i bestyrelsesreferater, i hvilken blok, der er problem med hunde.

En anden andelshaver opfordrede hundeejere i andelsboligforeningen til, at man ikke bare lukker sin hund ud i ens egen lille have, hvor hunden så glammer, uden at ejeren griber ind.

Det hyggelige møde med varm kaffe og lækker othellolagkage sluttede kl. 15,25.

Vordingborg, den 26. marts 2023

Ole Petersen (nr. 79). Ref.